CELEX: 62021CN0509
Language: lv
Date: 2021-08-18 00:00:00
Title: Lieta C-509/21 P: Apelācijas sūdzība, ko 2021. gada 18. augustā Interessengemeinschaft der Grenzhändler (IGG) iesniedza par Vispārējās tiesas (ceturtā palāta paplašinātā sastāvā) 2021. gada 9. jūnija spriedumu lietā T-47/19 Dansk Erhverv/Komisija

3.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 2/15
            
         
      Apelācijas sūdzība, ko 2021. gada 18. augustāInteressengemeinschaft der Grenzhändler (IGG) iesniedza par Vispārējās tiesas (ceturtā palāta paplašinātā sastāvā) 2021. gada 9. jūnija spriedumu lietā T-47/19 Dansk Erhverv/Komisija
      (Lieta C-509/21 P)
      (2022/C 2/19)
      Tiesvedības valoda – angļu
      
         Lietas dalībnieki
      
      
         Apelācijas sūdzības iesniedzēja: Interessengemeinschaft der Grenzhändler (IGG) (pārstāvji: M. Bauer, F. von Hammerstein, advokāti)
      
         Pārējie lietas dalībnieki: Dansk Erhverv, Eiropas Komisija, Danmarks Naturfredningsforening, Vācijas Federatīvā Republika
      
         Prasījumi
      
      Apelācijas sūdzības iesniedzējas prasījumi Tiesai ir šādi:
      
                  —
               
               
                  pilnībā atcelt pārsūdzēto spriedumu;
               
            
                  —
               
               
                  noraidīt prasību;
               
            
                  —
               
               
                  piespriest prasītājai atlīdzināt tiesāšanās izdevumus.
               
            
         Pamati un galvenie argumenti
      
      Pārsūdzētajā spriedumā esot pieļautas vairākas tiesību kļūdas. Tajā esot sniegta vairāku juridisko jēdzienu valsts atbalsta jomā, tostarp jēdziena “nopietnas grūtības” attiecībā uz nepieciešamību uzsākt formālo procedūru, jēdziena “pietiekami tieša saikne” starp priekšrocību un valsts budžetu, lai noteiktu “valsts līdzekļu” kritēriju, un “nodalīšanas” jēdziena attiecībā uz dažām sprieduma daļām nepareiza interpretācija. Pārsūdzētajā spriedumā arī neesot tikuši ņemti vērā daži izvirzītie argumenti un/vai sagrozīts vai nepareizi interpretēts Komisijas Lēmums C(2018) 6315 final par valsts atbalstu SA.44865 (2016/FC) – Vācija – Iespējams valsts atbalsts dzērienu veikaliem uz Vācijas robežas un/vai apelācijas sūdzības iesniedzējas argumenti un neesot sniegts pamatojums.
      Konkrēti, apelācijas sūdzības iesniedzēja izvirza šādus prasības pamatus:
      
                  1)
               
               
                  Vispārējā tiesa esot pieļāvusi tiesību kļūdu un nepareizi piemērojusi LESD 107. panta 1. punktu, nepareizi interpretējot “pietiekami tiešas saiknes” nepieciešamību starp priekšrocību un valsts budžetu, vērtējot “valsts līdzekļu” kritēriju.
               
            
                  2)
               
               
                  Vispārējā tiesa esot pieļāvusi tiesību kļūdu un nepareizi piemērojusi LESD 107. panta 1. punktu, piemērojot nepareizu standartu Komisijas sniegtajam “valsts līdzekļu” kritērija vērtējumam lietās par grūtībām interpretēt piemērojamos tiesību aktus, par kuru pārkāpumu var tikt paredzēti sodi.
                  
                              —
                           
                           
                              1. daļa: Vispārējā tiesa esot pieļāvusi tiesību kļūdu 159.–164. punktā, noraidot Komisijas izstrādāto “pamatotu un nopietnu pamatu” pārbaudi.
                           
                        
                              —
                           
                           
                              2. daļa: Vispārējā tiesa esot pieļāvusi tiesību kļūdu 140.–158. punktā, pieprasot papildus kritēriju (“tiesību normu pakāpeniskā skaidrojuma nepieciešamību”) Komisijas izstrādātajai “pamatotu un nopietnu pamatu” pārbaudei.
                           
                        
            
                  3)
               
               
                  Vispārējā tiesa esot pieļāvusi tiesību kļūdu 166.–203. punktā, Komisijas veiktajam “valsts resursu” kritērija vērtējumam piemērojot standartu ārpus “saprātīgu un nopietnu pamatu” pārbaudes.
               
            
                  4)
               
               
                  Vispārējā tiesa esot pieļāvusi tiesību kļūdu 166.–203. punktā attiecībā uz tās visiem sešiem turpmākiem apsvērumiem, uz kuru pamata Vispārējā tiesa secināja, ka Komisija bija saskarusies ar “nopietnām grūtībām”.
                  
                              —
                           
                           
                              1. daļa: Vispārējā tiesa esot pieļāvusi tiesību kļūdu 166. punktā par saikni starp sodu neuzlikšanu un depozīta maksas neiekasēšanu.
                           
                        
                              —
                           
                           
                              2. daļa: Vispārējā tiesa esot pieļāvusi tiesību kļūdu 169.–175. punktā par juridiskā pamata trūkumu Vācijas tiesībās.
                           
                        
                              —
                           
                           
                              3. daļa: Vispārējā tiesa esot pieļāvusi tiesību kļūdu 175.–177. punktā attiecībā uz juridisko nostāju atšķirībām Vācijā.
                           
                        
                              —
                           
                           
                              4. daļa: Vispārējā tiesa esot pieļāvusi tiesību kļūdu 178.–182. punktā par atkāpes piemērošanu Vācijā.
                           
                        
                              —
                           
                           
                              5. daļa: Vispārējā tiesa esot pieļāvusi tiesību kļūdu 183.–190. punktā par vietējo varas iestāžu pamatojumu.
                           
                        
                              —
                           
                           
                              6. daļa: Vispārējā tiesa esot pieļāvusi tiesību kļūdu 191.–195. punktā attiecībā uz nepieciešamību izmeklēt pamatā esošo tiesisko regulējumu.
                           
                        
                              —
                           
                           
                              7. daļa: Vispārējā tiesa esot pieļāvusi tiesību kļūdu 196.–202. punktā attiecībā uz Vācijas vietējo varas iestāžu piemēroto juridisko interpretāciju, pamatojoties uz “secinājumu pēc analoģijas”.
                           
                        
            
                  5)
               
               
                  Vispārējā tiesa esot pieļāvusi tiesību kļūdu, noraidot apelācijas sūdzības iesniedzējas papildu argumentus, ar kuriem tika pamatots secinājums, ka Komisijai nebija radušās “nopietnas grūtības”.
                  
                              —
                           
                           
                              1. daļa: Vispārējā tiesa esot pieļāvusi tiesību kļūdu 222.–229. punktā, noraidot apelācijas sūdzības iesniedzējas argumentu par to, ka valsts tiesībās netiek prasīts, lai attiecīgās iestādes uzliktu naudas sodus.
                           
                        
                              —
                           
                           
                              2. daļa: Vispārējā tiesa esot pieļāvusi tiesību kļūdu 231.–234. punktā, neņemot vērā apelācijas sūdzības iesniedzējas argumentu attiecībā uz Tiesas spriedumu Radlberger lietā un LESD 34. panta pārkāpumu.
                           
                        
            
                  6)
               
               
                  Vispārējā tiesa esot pieļāvusi tiesību kļūdu 238. punktā, atceļot Komisijas Lēmumu pilnībā, tostarp tā daļu, kas attiecas uz PVN.